3.pielikums

**Profesionālās izglītības iestāžu vērtēšanas principi pretendentu atlasei ES fondu 3.1.1.1.aktivitātes otrās projektu iesniegumu atlases kārtas ietvaros**

**I Profesionālās izglītības iestādes vērtēšanas kritēriji, piemērojot punktu skalu**

|  |  |
| --- | --- |
| **Kvalitātes kritēriji[[1]](#footnote-1)** | **Vērtējums** **(punktos)** |
| 1. | Moderna, vienota mācību kompleksa izveides un attīstības iespējas:Tiek vērtēts, vai ir notikusi vairāku profesionālās izglītības iestāžu apvienošana un ir izveidots vienots mācību komplekss vienā teritorijā (turpmāk – vienots mācību komplekss). Ar vienotu mācību kompleksu saprot funkcionāli saistītu būvju kopumu (mācību korpusi, darbnīcu korpusi, dienesta viesnīca) ar kopējiem teritorijas inženiertehniskās infrastruktūras un piekļūšanas risinājumiem. Par vienotu mācību kompleksu tiek uzskatīta arī situācija, ja dienesta viesnīca atrodas aptuveni 15 minūšu gājiena attālumā.  | 0 - 5 | Kritērijs nav izslēdzošs |
| 1.1. | netiek apvienotas vairākas profesionālās izglītības iestādes un neveidojas vienots mācību komplekss; | 0 |
| 1.2. | apvienotas vairākas profesionālās izglītības iestādes, bet neveidojas vienots mācību komplekss; | 2 |
| 1.3. | netiek apvienotas vairākas profesionālās izglītības iestādes, bet veidojas vienots mācību komplekss;  | 2 |
| 1.4. | apvienotas vairākas profesionālās izglītības iestādes un izveidojas vienots mācību komplekss. | 5 |
| 2. | Izglītības iestādē esošais audzēkņu skaits uz 2011.gada 1.oktobri profesionālās vidējās izglītības vai arodizglītības programmās[[2]](#footnote-2): | 0 - 2 | Kritērijs nav izslēdzošs |
| 2.1. | Ja profesionālās izglītības iestāde atrodas ārpus Rīgas un tās audzēkņu skaits ir: |  |
| 2.1.1. | mazāks par 300; | 0 |
| 2.1.2. | no 300 līdz 799 (ieskaitot); | 1 |
| 2.1.3. | 800 un vairāk. | 2 |
| 2.2. | Ja profesionālā izglītības iestāde atrodas Rīgas pilsētā un tās audzēkņu skaits ir: |  |
| 2.2.1. | mazāks par 600; | 0 |
| 2.2.2. | no 600 līdz 999 (ieskaitot); | 1 |
| 2.2.3. | 1000 un vairāk. | 2 |
| 3. | Izglītības iestādē plānotais audzēkņu skaits uz 2020.gadu profesionālās vidējās izglītības vai arodizglītības programmās (prognoze tiek veikta, ņemot vērā reģionā esošo pamatskolas beidzēju skaitu, iestādes audzēkņu uzņemšanas plāna tendences pēdējo trīs gadu periodā, līdzšinējo un paredzamo proporciju izvēlei turpināt izglītību vidusskolā vai profesionālajā izglītības iestādē) |  |  |
| 3.1. | Ja profesionālā izglītības iestāde atrodas ārpus Rīgas un plānotais audzēkņu skaits ir: | 0 – 2 | Kritērijs nav izslēdzošs |
| 3.1.1. | mazāks par 300; | 0 |
| 3.1.2. | no 300 līdz 799 (ieskaitot); | 1 |
| 3.1.3. | 800 un vairāk. | 2 |
| 3.2. | Ja profesionālā izglītības iestāde atrodas Rīgas pilsētā un plānotais audzēkņu skaits ir: |  |
| 3.2.1. | mazāks par 600; | 0 |
| 3.2.2. | no 600 līdz 999 (ieskaitot); | 1 |
| 3.2.3. | 1000 un vairāk | 2 |
| 4. | Nozaru ekspertu padomju vērtējums par profesionālās izglītības iestādes un tās īstenotās mācību programmas ieguldījumu nozares attīstībā.Tiek ņemts vērāEiropas Sociālā fonda 1.2.1.1.1.apakšaktivitātes "Nozaru kvalifikāciju sistēmas izveide un profesionālās izglītības pārstrukturizācija" ietvaros izveidoto 12 nozaru ekspertu padomju (turpmāk – nozare) viedoklis par nozarei prioritārajām profesionālās izglītības iestādēm katrā 3.1.1.1.aktivitātes ietvaros noteiktajā prioritārajā profesionālās izglītības tematiskajā jomā[[3]](#footnote-3), ņemot vērā profesionālās izglītības iestāžu līdzšinējo darbības kvalitāti un devumu nozares attīstībai, sagatavojot darba tirgum nepieciešamos speciālistus, un izglītības iestādes attīstības perspektīvas atbilstoši tautsaimniecības attīstības tendencēm. Katrai nozarei ir 6 punkti, kas tiek sadalīti ne vairāk kā 3 nozarei prioritārām profesionālās izglītības iestādēm, ievērojot šādus principus:1. ja nozare kā prioritāru nosaka vienu profesionālās izglītības iestādi, tai tiek piešķirti 6 punkti;
2. ja nozare kā prioritāras nosaka divas profesionālās izglītības iestādes, katrai tiek piešķirti 3 punkti;
3. ja nozare kā prioritāras nosaka trīs profesionālās izglītības iestādes, katrai tiek piešķirti 2 punkti.

Ja nozare kā prioritāras nosaka vairāk kā trīs profesionālās izglītības iestādes, punktu skaits – 6 punkti – tiek sadalīti proporcionāli nosaukto iestāžu skaitam pēc šādas formulas:Pi = 6/ S, kur *Pi –* izglītības iestādes saņemtais kopvērtējums punktos;*i* – izglītības institūcijas variante; *S –* attiecīgāsnozares nosaukto prioritāro iestāžu skaits.Ņemot vērā, ka profesionālās izglītības iestādes īsteno mācību programmas un sagatavo speciālistus vairākās prioritārajās jomās, viena profesionālās izglītības iestāde kā prioritāri atbalstāma var tikt nosaukta vairākās nozarēs. Tādējādi izglītības iestādes vērtējumā tiek summēts visu saņemto nozaru atbalsts.  |  | Jāsaņem vismaz 4 punkti0 punktu tiek piešķirts, ja attiecīgo iestādi neviena nozare nav nosaukusi kā prioritāru. |
| 5. | Rīga, nacionālas nozīmes attīstības centri un reģionālās nozīmes attīstības centri.Vērtējumā tiek ņemts vērā profesionālās izglītības iestādes reģionālais izvietojums atbilstoši ilgtermiņa attīstības plānošanas dokumentā "Latvijas ilgtspējīgas attīstības stratēģija līdz 2030.gadam" noteiktajiem attīstības centriem: | 0 – 2 | Kritērijs nav izslēdzošs |
| 5.1. | profesionālās izglītības iestāde neatrodas Rīgā, nacionālās nozīmes vai reģionālās nozīmes attīstības centrā | 0 |
| 5.2. | profesionālās izglītības iestāde atrodas reģionālās nozīmes attīstības centrā | 1 |
| 5.3. | profesionālās izglītības iestāde atrodas Rīgā vai nacionālās nozīmes attīstības centrā | 2 |
| 6. | ERAF ieguldījumu efektivitāte – projekta ietvaros plānoto būvdarbu (t.sk. projektēšanas, būvdarbu veikšanas, būvuzraudzības un autoruzraudzības izmaksas) investīciju attiecība pret plānoto izglītojamo skaitu pēc izglītības iestādes modernizēšanas, lielāku punktu skaitu piešķirot projektiem ar augstāku ieguldīto investīciju efektivitāti attiecībā uz vienu izglītojamo.ERAF ieguldījumu efektivitāti raksturo izmaksu efektivitātes indikators (I), kuru aprēķina, izmantojot formulu I = F/P, kur:I – projekta izmaksu efektivitātes indikators;F – projekta kopējās būvdarbu izmaksas, tūkst. LVL;P – plānotais labuma guvēju (izglītojamo) skaits uz 2020.gadu.Punktu skaitu (P) nosaka apgriezti proporcionāli projekta izmaksu efektivitātes indikatoram, ņemot vērā šādus nosacījumus: augstākais vērtējums Pmax= 6 ir projektam ar viszemākajām izmaksām uz 1 izglītojamo (Imin), un zemākais vērtējums Pmin= 0 ir projektam ar visaugstākajām izmaksām uz 1 izglītojamo (Imax). | 0–6 | Kritērijs nav izslēdzošs |
| 7. | Pašvaldības, nozares asociācijas un uzņēmuma atbalsts un līdzatbildība izglītības iestādes attīstībā (finansiāls ieguldījums mācību aprīkojuma iegādei, projekta īstenošanai nepieciešamā līdzfinansējuma nodrošinājums, atbalsts tehniskā projekta izstrādei un būvdarbu iepirkuma dokumentācijas sagatavošanai), lielāku punktu skaitu piešķirot projektiem, kuriem pašvaldības un nozares atbalsta apmērs finansiālā izteiksmē veido lielāku procentuālo daļu no projektam plānotā kopējā finansējuma.Ārējā finansējuma piesaiste – pašvaldības, nozares asociācijas un uzņēmuma līdzfinansējuma apmērs procentos (LĀ) no kopējā projekta finansējuma. Punktu skaitu P nosaka, izmantojot formulu P1 = 0,33 x LĀ ar nosacījumu, ka P = 10, ja LĀ ≥ 30%. | 0–10 | Kritērijs nav izslēdzošs |
| 8. | Tehniskā projekta dokumentācijas gatavības pakāpe: | 0 - 3 | Jāsaņem vismaz 1 punkts |
| 8.1. | nav izstrādāts un būvvaldē saskaņots skiču projekts profesionālās izglītības iestādes infrastruktūras pilnīgai sakārtošanai; | 0 |
| 8.2. | ir izstrādāts un būvvaldē saskaņots skiču projekts profesionālās izglītības iestādes visu prioritāro mācību programmu infrastruktūras pilnīgai sakārtošanai; | 1 |
| 8.3. | ir izstrādāts un būvvaldē saskaņots tehniskais projekts profesionālās izglītības iestādes visu prioritāro mācību programmu infrastruktūras pilnīgai sakārtošanai | 3 |

**II Profesionālās izglītības iestādes vērtēšanas kritēriji, atbilstību kritērijiem vērtējot ar „Jā/ Nē”**

|  |  |
| --- | --- |
| **Atbilstības kritēriji** | **Vērtējums****(Jā/Nē)** |
| 9. | Īstenojot projektā plānotās darbības, tiks nodrošināta attiecīgās profesionālās izglītības iestādes pilnīga infrastruktūras sakārtošana (būvniecība/ renovācija/ rekonstrukcija) un aprīkošana, tai skaitā ar nepieciešamo mācību aprīkojumu, prioritārajās profesionālās izglītības mācību programmās atbilstoši darbības programmas „Infrastruktūra un pakalpojumi” papildinājumā noteiktajām prioritārajām izglītības tematiskajām jomām vai programmu grupām | **N** |
| 10. | Modernizējamā izglītības programma profesionālās izglītības iestādes ietvaros nav saņēmusi atbalstu 3.1.1.1.aktivitātes pirmajā atlases kārtā  | **N** |
| 11. | Profesionālās izglītības iestāde ir pamatojusi iestādes ilgtspējas perspektīvas, nodrošinot izglītības iestādes efektīvu darbību ilgtermiņā līdz 2020.gadam, tai skaitā vērtējot audzēkņu skaitu un iekļaušanos darba tirgū pēc izglītības iestādes pabeigšanas | **P** |
| 12. | Publisko pakalpojumu pieejamība izglītības iestādes atrašanās vietā un tās apkārtējā teritorijā (ne tālāk kā aptuveni 50 km no attiecīgās profesionālās izglītības iestādes) – pastāvošā publiskā infrastruktūra, sabiedriskā transporta pakalpojumu pieejamība (transports kursē vismaz divas reizes dienā vai pašvaldība nodrošina transporta pakalpojumus izglītojamo pārvadāšanai), iedzīvotāju skaits, teritorijā darbojošies uzņēmumi, kas var nodrošināt mācību prakšu vietas un darba vietas pēc izglītības iestādes pabeigšanas, primāri prioritārajām izglītības programmām | **P** |
| 13. | ERAF projekta izpilde un plānoto rezultātu sasniegšana ir iespējama līdz 2015.gada 31.augustam, vērtējot paredzamo darbu apjomu un izpildes termiņus | **N** |
| 14. | Infrastruktūra (nekustamais īpašums, zeme), kurā paredzēts veikt Eiropas Reģionālās attīstības fonda līdzekļu ieguldījumu, ir valsts vai pašvaldības īpašumā | **N** |

N – noraidāms kritērijs. Ja saņemts negatīvs vērtējums, profesionālās izglītības iestāde nepretendē uz atbalstu otrās kārtas ietvaros.

P – papildināms kritērijs. Ja saņemts negatīvs vērtējums, var pieņemt lēmumu par informācijas precizēšanu, lai pretendētu uz atbalstu otrās kārtas ietvaros.

Izglītības un zinātnes ministrs R.Ķīlis

Vīzē: Valsts sekretārs M.Gruškevics

07.03.2012. 17:18

1360

K.Grundmane

67047943

kristine.grundmane@izm.gov.lv

M.Meženiece

67047974

marta.mezeniece@izm.gov.lv

1. 2. un 3.kritērijs vērtē ieguldījumu efektivitāti, augstāku vērtējumu piešķirot tām profesionālās izglītības iestādēm, kas spēj nodrošināt piekļuvi modernizētajai infrastruktūrai pēc iespējas lielākam audzēkņu skaitam. Rīgas pilsētā un pārējā valsts teritorijā esošo profesionālās izglītības iestāžu vērtēšanā tiek piemērotas atšķirīgas vērtējuma skalas ar proporciju 2:1; [↑](#footnote-ref-1)
2. Saskaņā ar Izglītības un zinātnes ministrijas rīcībā esošajiem statistikas datiem; [↑](#footnote-ref-2)
3. 3.1.1.1.aktivitātē noteiktās prioritārās profesionālās izglītības tematiskās jomas: 1) mehānika un metālapstrāde; 2) enerģētika; 3) elektronika un automātika; 4) ķīmijas tehnoloģijas un biotehnoloģija; 5) mašīnzinības; 6) pārtikas ražošanas tehnoloģijas un izstrādājumu izgatavošana; 7) tekstiliju ražošanas tehnoloģijas un izstrādājumu izgatavošana; 8) kokapstrādes tehnoloģijas un izstrādājumu izgatavošana; 9) poligrāfijas ražošanas tehnoloģijas un izstrādājumu izgatavošana; 10) būvniecība un civilā celtniecība; 11) lauksaimniecība, mežsaimniecība un zivsaimniecība; 12) veterinārija; 13) individuālie pakalpojumi (tūrisma un atpūtas organizācija vai viesnīcu un restorānu serviss); 14) mākslas (radošās industrijas) grupas. [↑](#footnote-ref-3)